jkorsvik/nowiki_second_scrape_merged huggingface dataset:
Måsørbrua

Måsørbrua er ei trebru på E6 i Steinkjer. Det er eneste trebru på en europavei og den trebrua i verden med størst årsdøgntrafikk. Den var klar i september 2005.
Brua er 83 meter lang og har to kjørefelt. Den er 9,1 meter bred med plass til tre kjøretøy. Brua henger over elva Figga i den overliggende buen, og bruas to sidespenn går over land. Selve brudekket er et tverrspent dekke som består av 96x223 milimeter limt plank som er spent opp med henholdsvis Dywidag 15FW og dywidag 20FW (dvs. Stagdiameter er hhv. 15 og 20mm). 15mm stag spennes opp med 135 kN og 20mm stag spennes opp med 226 kN. Oppå brudekket ligger det et 9 centimeter lag med asfalt. Mellom tre – og asfaltlaget ligger det en fuktisolerende membran.  Brua har fuktighetsmålere som er koblet til en datamaskin slik at tilstand og utvikling i treverket kan registreres av Norsk Treteknisk Institutt.  


== Se også ==
Måsørtunnelen
Fretheim bruListe over broer i Norge
Liste over broer i Norge etter lengde


== Eksterne lenker ==
Diskusjonsforum med bilder av brua.
Rabarbraslekta

Rabarbraer (Rheum) er en slekt av omtrent 60 planter i slireknefamilien (Polygonaceae). Slekten inkluderer grønnsaken rabarbra (Rheum rhabarbarum eller Rheum x hybridum).
De har en kort jordstengel, og store håndnervede blader med en tykk, sprø bladstilk samt små, grønnlig-hvite til røde blomster som sitter i en rikt grenet topp på en høy stengel.
Flere varianter av rabarbraer har blitt kultivert og brukt som både mat- og medisinplante. Selv om bladene er giftige, er stilkene spiselige og inneholder bl.a. sitronsyre, oksalsyre og eplesyre.


== Referanser ==


== Eksterne lenker ==
(en) Rabarbraer i Encyclopedia of Life 
(en) Rabarbraer i Global Biodiversity Information Facility 
(no) Rabarbraer hos Artsdatabanken 
(sv) Rabarbraer hos Dyntaxa 
(en) Rabarbraer hos ITIS 
(en) Rabarbraer hos NCBI 
(en) Rabarbraer hos The International Plant Names Index 
(en) Rabarbraer hos Tropicos 
(en) Kategori:Rheum – bilder, video eller lyd på Wikimedia Commons 
Rheum – detaljert informasjon på Wikispecies
WTA Premier

Premier tournaments (før 2009: Tier I) var en kategori tennisturneringer arrangert av Women's Tennis Association (WTA). I 2009 spilles 19 slike turneringer:

4 obligatoriske med $ 4,5 mill. premiepenger: Indian Wells - BNP Paribas Open Miami - Miami Open Madrid - Mutua Madrid Open Beijing - China Open

5 med $ 2 mill. premiepenger:Dubai – Dubai Tennis Championships Roma - Internazionali BNL d'Italia  Cincinnati - Western & Southern Financial Group Women's Open Toronto - Rogers Cup Tokyo - Toray Pan Pacific Open

10 med $ 600 000 – $ 1 mill. i premiepenger:Navnet ble avviklet etter 2020-sesongen.
Ole Lemmeke

Ole Lemmeke (født 10. januar 1959 i Frederiksberg) er en dansk skuespiller.
Ole Lemmeke vokset opp i Vestsjælland ved Nykøbing Sjælland, hvor hans foreldre var pleiehjemsforstandere.  Etter å ha avtjent som militærnekter på Posthus Teatret gjennomførte han et par års teologistudier, før han valgte å bli skuespiller.
Han ble utdannet på Statens Teaterskole i Danmark i 1984 og fikk sitt store gjennombrudd i Rialto Teatrets oppsetning av "De efterladte" i 1986.  Seinere har han blant annet vært engasjert på Det Ny Teater, Det Kongelige Teater, Betty Nansen Teatret og Husets Teater.
Lemmeke har også spilt inn filmer og mottatt priser for sin innsats. Blant de teaterstykker, han har medvirket i, kan nevnes De efterladte, Edward II, De forviste, Besøgende, Ildprøven, Den dobbelte kærlighed og Fernando Krapp. På TV har han blant annet hatt roller i seriene Taxa, Mordkommisjonen og Anna Pihl. Han har også kunnet ses i Den hemmelige tunnel, en julekalender.


== Filmografi (utvalg) ==


=== Spillefilmer ===
2005 – Nynne
2004 – Afgrunden
1999 – Magnetisørens femte vinter
1999 – Besat
1993 – Den russiske sangerinde
1992 – Planetens spejle
1991 – De nøgne træer
1990 – Dagens Donna
1989 – En dag i oktober
1988 – Himmel og helvede


=== TV-serier ===
2005–06 – Anna Pihl – episode nr: 9, 10
2000–03  – Mordkommisjonen – episode nr: 11
1999 – Taxa – avsnitt nr: 19, 20, 21
1997 – Julekalenderen Den hemmelige tunnel


== Teaterroller ==


== Priser ==
1992 – Bodilprisen for beste mannlige hovedrolle i filmen De nøgne træer.
1992 – Robertprisen for årets mannlige hovedrolle i filmen De nøgne træer.
1989 – Bodilprisen for beste mannlige hovedrolle i filmen Himmel og helvede.


== Referanser ==


== Eksterne lenker ==
(en) Ole Lemmeke – kategori av bilder, video eller lyd på Commons 
(en) Ole Lemmeke på Internet Movie Database 
(sv) Ole Lemmeke i Svensk Filmdatabas 
(da) Ole Lemmeke på Filmdatabasen 
(da) Ole Lemmeke på danskefilm.dk 
(da) Ole Lemmeke på danskfilmogtv.dk 
(da) Ole Lemmeke på Scope 
(fr) Ole Lemmeke på Allociné 
(en) Ole Lemmeke på AllMovie 
(en) Ole Lemmeke hos The Movie Database 
(da) Ole Lemmeke hos danskefilmstemmer.dk
Talladega Superspeedway

Talladega Superspeedway, som tidligere het «Alabama International Motor Speedway», er en motorsportbane i Talladega, Alabama, USA. Bygget på 1960-tallet. Banen brukes for blant annet NASCAR og er den lengste og hurtigste banen i verden, på 4,28 km. Den har i dag maksimumkapasitet på litt over 175 000 tilskuere.
I Nextel cup 2007 (NASCAR) ble det lengste NASCAR-løpet noensinne arrangert på banen, UAW-Ford 500.
I 1996 satte en Saab 9000 rally hurtighetsrekord på banen under Saab Talladega Cup.
Arnasaq

Arnasaq (født ca. 1716, død etter 1778) var en grønlandsk misjonshjelper.
Hun er den eneste kvinnen som nevnes i tidlige skriftlige grønlandske kilder. Bl.a. skriver Poul Egede om henne i sine beretninger. Poul Egede var sønn av Hans Egede, og var Nord-Grønlands første misjonær. Han tjenestegjorde i Qasigiannguit i Diskobukten. Arnasaq var også fra dette området. 
Arnasaq jobbet sammen Poul Egede i hans misjonærvirksomhet, og lot seg etter tre måneder døpe som kristen. Da Egede begynte med oversettingen av Bibelen til grønlandsk hjalp Arnasaq og en av hans andre elever, Hans Punngujooq, ham i dette arbeidet. Hun påvirket ham sterkt i dette arbeidet, og argumenterte bl.a. imot å oversette 1. Mosebok på grunn av den virkningen denne ville ha på grønlenderne. Han startet derfor i stedet med Det nye testamentet. Poul Egede vendte tilbake til Danmark på grunn av en øyesykdom, og tok da Arnasaq med seg. Hun ble i Danmark i kun to år. 
Hun jobbet også senere for misjonærene H. C. Glahn og J. Sverdrup. 
Arnasaq nevnes i B. S. Ingemanns roman Kunuk og Naja fra 1842, der hun nevnes som en snill kvinne, men som mistenkes å være en ilisiitsoq, dvs en heks. 


== Kilder ==
Dansk Kvindebiografisk Leksikon – Arnasaq
Norges største radiokanaler

Norges største radiokanaler er en liste over norske radiokanaler, rangert etter markedsandeler. Frem til 2017 omfattet listen kun de fem riksdekkende radiokanalene NRK P1, NRK P2, NRK P3, P4 Radio Hele Norge og Radio Norge. I 2017 ble det norske radionettet digitalisert, da DAB+ overtok for det tidligere FM-nettet. Overgangen til digitalradio har gjort en rekke tidligere regionale og lokale radiostasjoner riksdekkende, og denne oversikten er endret i takt med dette.


== Bakgrunn ==
Fram til 1984 var NRK P1 landets eneste, riksrekkende radiokanal, og en slik oversikt er derfor lite hensiktsmessig før dette. NRK P2 ble deretter etablert på Tyholt i Trondheim og fikk i 1993 følge av NRK P3. Samme år kom landets første riksdekkende kommersielle radiokanal, P4 Radio Hele Norge. Kanalen etablerte seg raskt som en betydelig konkurrent til NRK og kapret nesten hver fjerde lytter.
I 2004 tok Kanal 24 over P4s konsesjon på FM4-nettet, landets største kommersielle radionett. Kort tid etter fikk P4 konsesjon til å sende på det noe mindre FM5-nettet. Kanal 24 varslet at de ville utfordre P4s dominerende rolle i det kommersielle radiomarkedet, men lyktes ikke med å kapre mer enn 3–5 prosent av markedet. I 2008 tok SBS Radio Norge over aksjemajoriteten i Kanal 24 og endret navnet til Radio Norge. Samtidig kuttet kanalen halve staben og brukte mer tid på musikk «fra de siste fire tiår», som kanalen bruker i sin markedsføring. I løpet av få uker klarte Radio Norge å øke markedsandelen markant.
I 2017 ble det norske radiomarkedet gradvis endret i takt med overgangen fra FM-nettet til DAB+-nettet. Med digitaliseringen ble en rekke radiokanaler tilgjengelige nasjonalt på lik linje med de fem opprinnelige nasjonale radiokanalene. Den digitale overgangen fullføres 13. desember 2017, og FM-nettet slukkes kort tid etter.


== Lytterandeler 2017 ==
Nasjonale lyttertall for hele året 2017. Målingene foregår elektronisk ved hjelp av et landsrepresentativt panel, Mediepanelet, bestående av tusen personer som bruker PPM-utstyr. Andel av befolkningen i prosent som lytter daglig.


== Markedsandeler 2007–2016 ==
De ti største radiokanalene etter markedsandeler per døgn mens FM-nettet var i drift. Tall i prosent.


== Lyttertall ==
Antall lyttere per dag for de største radiokanalene i Norge:De ti største kanalene per desember 2017:

Per konsern:


== Riksdekkende kanaler inntil 2017 ==
NRK P1 – etablert i 1933
NRK P2 – etablert i 1984
NRK P3 – etablert i 1993
P4 Radio Hele Norge – etablert i 1993
Radio Norge – etablert i 2008. (Kanal 24 ble opprettet i 2004, men skiftet eiere og navn i 2008)


== Referanser ==
ATP-sluttspillet

ATP-sluttspillet (engelsk: Nitto ATP Finals) er en tennisturnering for herrer som arrangeres av Association of Tennis Professionals (ATP) på slutten av hver sesong. De åtte best rangerte spillerne i singel og åtte beste parene i dobbel på ATP-touren blir kvalifisert.
Den som har vunnet flest sluttspill er Roger Federer med 6, fulgt av Novak Đoković, Pete Sampras og Ivan Lendl med 5. Den som har kvalifisert seg til flest sluttspill er Federer med 17, fulgt av Đoković med 15, Andre Agassi med 13 og Lendl med 12.


== Singel ==


== Eksterne lenker ==
(en) Offisielt nettsted 
(es) Offisielt nettsted 
(it) Offisielt nettsted 
(ja) Offisielt nettsted 
(en) ATP Finals – kategori av bilder, video eller lyd på Commons
International Tennis Federation

International Tennis Federation (ITF), før 1977: International Lawn Tennis Federation (ILTF), norsk: Det Internasjonale Tennisforbundet, ble stiftet i Paris 1. mars 1913, hovedkontoret ligger i London. 
ITF arrangerer tre landslagsturneringer: Davis Cup (for menn), Fed Cup (for kvinner) og Hopman Cup (begge). 
ITF har ansvaret for organiseringen av de fire Grand Slam-turneringene: Australian Open, French Open, Wimbledon og US Open.
ITF arrangerer også de mindre ITF Men's Circuit (Future-turneringer), ITF Women's Curcuit og ITF Junior Circuit.
De har ansvaret for tennisens regelverk og er det øverste organ for internasjonal tennis med 205 nasjonale tennisforbund.


== Eksterne lenker ==
Offisielt nettsted 
(en) International Tennis Federation – kategori av bilder, video eller lyd på Commons
Voie Sacrée

Voie Sacrée, eller La Voie Sacée (fransk: Den hellige veien) fikk dette navnet etter første verdenskrig, da veien var den eneste forsyningslinjen til de franske styrkene under slaget ved Verdun fra februar til desember 1916 og spilte en avgjørende rolle for den franske seieren i slaget.
Veien er 75 km lang og går fra Bar-le-Duc til Verdun. Den er en enkel landevei, men opptil 3 500 lastebiler brukte veien dag og natt for å frakte forsyninger, soldater og ammunisjon til den beleirede byen Verdun under slaget. I de første to ukene ble blant annet 190 000 soldater fraktet inn for å forsterke de franske forsvarslinjene, i tillegg 23 000 tonn ammunisjon og 2 500 tonn andre forsyninger. I denne perioden passerte det en lastebil hvert 14. sekund, og slitasjen var så stor at 8 500 mann arbeidet kontinuerlig med vedlikeholdet under hele det ti måneder lange slaget.
300 offiserer og 8 500 mann styrte trafikken og hadde til enhver tid 30 redningskjøretøy til disposisjon. Ødelagte kjøretøyer ble umiddelbart fjernet fra veien og reparasjoner ble utført i veikanten, slik at trafikken ikke ble hindret.


== Kilder ==
H.P. Willmott: Første verdenskrig, N.W.Damm & Søn ISBN 82-04-10174-0
Hopman Cup

Hopman Cup er en mixed landslagsturnering i tennis. Den spilles i Perth i Australia og arrangeres av ITF. Den spilles januar (evt deler av desember) hvert år. Turneringen startet i 1989. Åtte nasjoner blir invitert til å delta. Et lag består av en mannlig og en kvinnelig spiller. Landskampene starter med to singlekamper (dame- og herresingel) og avsluttes med mixed double. Hopman Cup har fått navnet sitt etter den australske tennisspilleren Harry Hopman.


== Tidligere vinnere ==


== Eksterne lenker ==
Offisielt nettsted 
(en) Hopman Cup – kategori av bilder, video eller lyd på Commons
Granly skole

Granly skole er navn på to barneskoler i Vestfold:

Granly skole (Horten), en kommunal barneskole i Horten kommune
Granly skole (Tønsberg), en kristen privatskole for barne- og ungdomstrinnet  i Tønsberg kommune
Loop-TV

Loop-TV er et begrep som er brukt om fjernsynskanaler som lar sin sending gå i reprise kontinuerlig gjennom ett døgn eller lengre perioder. I Norge har loop-tv for det meste forekommet på lokale tv-kanaler etter at de sa opp sine samarbeidsavtaler med TVNorge, med programmer som gjentas etter en halvtime, én time, tre timer eller mer.
Kanaler som har tatt i bruk loop-sendinger er blant annet TV Vestfold, Trønder-TV, TV Nordvest og TV Øvre Telemark.


== Referanser ==
Elihu kristne grunnskole

Elihu kristne grunnskole er en kristen privatskole som ligger på Råel i Tønsberg i Vestfold. Den drives som grunnskole for elever fra 1. til 10. klasse.
Teddy Geiger

John Theodore «Teddy» Geiger II (født 16. september 1988) er en amerikansk artist og skuespiller. Hun spiller gitar, bass, trommer, piano og trombone.
Juli i 2006 var Teddy Geiger på forsiden på Seventeen Magazine.
I 2017 kom Teddy ut som transkjønnet, og i 2018 forlovet hun seg med Emily Hampshire. 


== Tidlige år ==
Teddy begynte å spille piano da hun var 8 år gammel, begynte å spille gitar da hun var 12 år, og skrev sin første sang bare 10 år gammel. Hun gikk på en offentlig skole i Pittsford.
I 2006 startet hun sin karriere og dro på turneer. 


== Musikeren ==
Geiger ble først sett som en finalist i VH1 In Search of the Partridge Family, Teddy dro på turné med Hilary Duffs «Still Most Wanted».
Teddys første singel «For You I Will (Confidence)», ble offisielt lansert i februar 2006.
Sangen fikk bra kritikk, det var kalt «søt romantikk». «For You I Will (confidece)» var nominert for «Best love song» i 2006 på Teen Choice Awards. Så langserte hun den andre singelen «These walls» som også ble bra solgt, så lagde hun en musikkvideo til sangen.
Geigers album, Underage Thinking, ble lansert den 21. mars 2006, og ble plukket ut som nummer 8 i US BillBoard. Hennes album Underage Thinking vant en pris for «Best album of the Year» ved den årlige MusiqTone MusiqAwards.
Teddy Geiger ble også nominert for «New Artist of the Year», men tapte til Panic! at the Disco.
Teddys fans, også kalt for «Tedheads», har dratt verden over for å se henne, fra mindre turneer i Rochester, til New York og helt til Japan og Australia og verden over, har disse fulgt henne. Tedheads støttet hun og musikken hennes og hun sier: «Mine fans er veldig viktige for meg. Uten Tedheads ville jeg ikke vært Ted».
29. april 2007 vant Teddy Geiger en pris for «Spankin' new Music».
Geiger har fullført sitt neste album, "The March". Hun annonserte 33 helt nye sanger som fans kunne velge fra og lage deres eget album. Basert på hvor mange ganger sangene blir spilt og kjøpt, skal de velge 11 sanger som skal på det nye albumet. Dette er nå over, og sangene holder på å bli valgt. Albumet skal komme ut en gang i løpet av 2009.


== Skuespilleren ==
Teddy hadde en liten rolle i serien Love Monkey. Hun spilte og sang «For You I Will» og «Gentleman» i serien. 
1. juni 2007 spiller Teddy Geiger i filmen The Rocker. Teddy spiller Curtis som var vokalisten i et high school band som filmen fokuserer på. Filmen hadde premiere i USA sommeren 2008, og i Norge november 2008.


== Referanser ==


== Eksterne lenker ==
(en) Teddy Geiger på Discogs 
(en) Teddy Geiger på MusicBrainz 
(en) Teddy Geiger på Songkick 
(en) Teddy Geiger på Genius — sangtekster 
(en) Teddy Geiger på AllMusic 
(en) Teddy Geiger på Internet Movie Database
The Hand

The hand er en amerikansk psykologisk grøsser fra 1981 regissert av Oliver Stone. Filmen handler om en kunstner som blir psykotisk etter at han mister den ene hånden i en bilulykke. En rekke mystiske ting begynner å skje i kjølvannet av ulykken. Hovedrollene spilles av Michael Caine og Andrea Marcovicci. Filmen er basert på romanen The Lizard's Tail av Marc Brandell (som forøvrig ble overført til film allerede i 1946 som The Beast with Five Fingers).


== Handling ==
Tegneseriekunstneren Jon Landsdale får hånden kappet av i en bilulykke og må gi sin berømte figur Mandro over til en annen tegner. Landsdale blir på grunn av denne hendelsen mer og mer psykotisk, og etterhvert får han blackout. Det hjelper heller ikke på situasjonen at forholdet mellom han og kona er problematisk. Mystiske ting begynner å skje – en etter en forsvinner de menneskene som han ikke liker. 


== Skuespillere ==
Michael Caine som Jon Lansdale.
Andrea Marcovicci som Anne Lansdale.
Annie McEnroe som Stella Roche.
Bruce McGill som Brian Ferguson.
Viveca Lindfors som psykolog.
Rosemary Murphy som Karen Wagner.
Mara Hobel som Lizzie Lansdale.
Pat Corley som Sheriff
Charles Fleischer som David Maddow.


== Eksterne lenker ==
(en) The Hand på Internet Movie Database 
(no) The Hand hos Filmfront 
(sv) The Hand i Svensk Filmdatabas 
(fr) The Hand på Allociné 
(nl) The Hand på MovieMeter 
(en) The Hand på AllMovie 
(en) The Hand på Rotten Tomatoes 
VHS videocover Arkivert 26. august 2010 hos Wayback Machine. (Norsk videocover fra 1980-tallet, bigbox)
Norges Tennisforbund

Norges Tennisforbund ble stiftet 25. juni 1909. Hovedkontoret ligger i Oslo Tennisarena på Hasle i Oslo. President er Lars Gjerdåker. Konstituert generalsekretær er Aslak J. Paulsen.
Forbundet er tilknyttet:

Norges idrettsforbund og olympiske og paralympiske komité
Tennis Europe
International Tennis Federation
Federación Internacional de PádelForbundet utgir rankinger seks ganger årlig i åtte klasser:

Herrer Senior
Damer Senior
Gutter u18
Jenter u18
Gutter u16
Jenter u16
Gutter u14
Jenter u14


== Referanser ==


== Eksterne lenker ==
Offisielt nettsted
Tønsberg Montessoriskole

Tønsberg Montessoriskole er en montessoriskole som ligger på Jareteigen i Tønsberg kommune i Vestfold.
Tønsberg Montessoriskole og barnehage var opprinnelig barneskole i tidligere Sem kommune. Skolebygningen ble reist i 1937 med et tilbygg i 1958. Den tidligere Jareteigen skole ble bygd i 1862, mens Jareteigen småskole ble innkjøpt i 1918. Dagens Montessoriskole ligger rett ved Hortensveien, fylkesvei 325 (tidligere riksvei 19), som går på raet mellom byene Tønsberg og Horten. Stedet privatskolen ligger på, kalles også Skibrekk.


== Eksterne lenker ==
Skolens hjemmesider
Flyfoto av skolen
Politisk poesi

Politisk poesi ligger i grenseområdet mellom kamplyrikk og estetikk. Inspirasjonen til kunstformen er delvis hentet fra autoritære regimer, men ligger likevel innen grensene for det akseptable. Under følger et eksempel på et stykke politisk poesi publisert av NRS


== Ei attgrodd mark ==
Det låg ei mark mellom åsar og skog
Molda var fruktbar, den takka sin plog
Graset  vart grønt under sveitte som rann
Pakta var klar:  tann for tann
Men ljåen har stilna, småskog tatt tak
Regjeringa talar Oslo si sak
Eit einsamt strå står att som eit minne
Snart vil det siste sporet forsvinne
Då skal folket for alltid få sjå
Ein kan ikkje hausta utan å så
Sally Fletcher

Sally Louise Fletcher (født Copeland, tidligere Keating) er en fiktiv figur i den australske såpeserien Home and Away. Rollen er spilt av skuespillerinnen Kate Ritchie. Hun var med i serien fra begynnelsen, fra første episode 17. januar 1988 til april 2008 (i Norge 1990–2010).


== Biografi ==
Da Sally var liten, ble moren, Diana, og faren, som var alkoholiker, separert, og Diana lot ikke faren få treffe tvillingbarna deres. Han regnet med at han ikke hadde noen sjanse i en rettssal, så Aaron Copeland (faren) tok saken i egne hender og dro fra stedet med sønnen, og Sallys tvilligbror, Miles. Han lot imidlertid Sally være igjen, han syntes ikke at livet på loffen, passet for en liten jente. Diana forandret hennes og Sallys etternavn til Keating, som var hennes pikenavn, og giftet seg så med Derek Wilson. Ikke lenge etter, ble ekteparet drept i en båtulykke, og mormoren til Sally, fikk ansvaret for henne. Uheldigvis utviklet fru Keating alzheimer noen år senere, og da det ble kjent at Sally ikke var på skolen fordi hun var hjemme og tok vare på mormoren, ble hun sendt til et barnehjem, mens mormoren ble sendt til et pleiehjem. Sally ble snart tatt inn av fosterforeldrene Tom og Pippa Fletcher. I forvirringen da hun vokste opp glemte hun faren og broren sin, og trodde at stefaren hennes, som døde sammen med moren hennes, var hennes biologiske far. Imidlertid skapte hun en fantasivenn, Milco, som hjalp henne med å komme igjennom den vanskelige tiden og forvirringen. Det ingen den gang visste, var at Milco faktisk var kallenavnet til den broren som hun hadde mistet og glemt. 
Sally var en av Tom og Pippas opprinnelige fosterbarn, som var med helt fra starten på serien, sammen med Carly, Steven, Frank og Lyn. Hun kom til å bli en av de lengstværende og faste figuren i serien, mens andre kom og gikk. Av de andre, var hun nærmest Sophe Simpson, Sam Marshall og Shannon Reed. En annen nær venn var Lance Smart, som bodde i en husbil i på campingplassen Summer Bay Caravan Park. 
Sally var ikke slik som de andre fosterbarna. De var i tenårene, mens Sally var 8 år gammel i den første episoden da familien flyttet til Summer Bay, og at hun var den eneste de adopterte. Ikke lenge etter seriens begynnelse, døde imidlertid Tom, og Pippa giftet seg igjen året etter med Michael Ross. Det tok en god stund før Sally aksepterte Michael, men hun gjorde det tl slutt, selv om hun ofte minnet han på at hun kom inn i familien først. Det skulle komme flere tragedier. Dale, adoptivbroren til Sally og det eneste biologiske barnet til Pippa og Michael døde like etter at det ble født, av krybbedød.  
Sallys ektemann, Flynn, døde av hudkreft.